Na temelju članka 4. Pravilnika o nagradama u području znanosti u Bosni i Hercegovini za uspjehe na međunarodnom planu („Službeni glasnik BiH“, broj 75/23) Ministarstvo civilnih poslova Bosne i Hercegovine, objavljuje

**Natječaj**

**za dodjelu Nagrade u području znanosti u Bosni i Hercegovini za uspjehe na međunarodnom planu za 2023. godinu**

**I. Predmet natječaja**

Predmet natječaja je dodjela Nagrade u području znanosti u Bosni i Hercegovini za uspjehe na međunarodnom planu za 2023. godinu(u daljnjem tekstu: Nagrada za znanost).

**II. Sredstva**

Visina novčane nagrade za znanost iznosi deset prosječnih plaća u Bosni i Hercegovini iz prethodne godine.

Nagrada za znanost dodjeljuje se u obliku plakete i novčane nagrade.

Nagrada za znanost dodjeljuje se jednom godišnje.

Nagrada za znanost se može kandidatu dodijeliti samo jednom.

**III. Prijedlog za dodjelu Nagrade za znanost**

Pravo da podnesu prijedlog za dodjelu Nagrade za znanost imaju: akademije znanosti i umjetnosti, sveučilišta, znanstvenoistraživački instituti kao i pojedinci, posredstvom ministarstava nadležnih za znanost i Vlade Brčko distrikta Bosne i aercegovine.

Jedan predlagač može dostaviti prijedlog samo jednog kandidata.

Prijedlog za dodjelu Nagrade za znanost dostavlja se sa pisanim obrazloženjem ministarstvima nadležnim za znanost i Vladi Brčko distrikta Bosne i Hercegovine, koji iste prosljeđuju Ministarstvu civilnih poslova Bosne i Hercegovine.

**IV Potrebna dokumentacija**

Uz pisano obrazloženje dostavljaju se sljedeći dokumenti:

1. popunjen, potpisan i ovjeren aplikacijski obrazac (Privitak)
2. životopis kandidata,
3. uvjerenje o državljanstvu kandidata,
4. podatke o djelatnosti kandidata i ostvarenjima i dostignućima u znanosti i istraživanju na

 međunarodnom planu.

 Uz prijedlog, predlagač dostavlja izvornike ili ovjerene preslike dokumenata iz kojih se vide

 postignuti rezultati.

 Prijedlog se neće uzeti u razmatranje ako:

1. dokumentacija nije potpuna,
2. prijedlog nema obrazloženja,
3. predlagač dostavi prijedlog za više kandidata.

**V. Kriteriji za vrednovanje pristiglih prijedloga**

Nagrada za znanost dodjeljuje se znanstvenom djelatniku državljaninu Bosne i Hercegovine iz Bosne i Hercegovine za izuzetno uspješan rad u području znanosti i izuzetno ostvareni rezultat/e na međunarodnom planu, pri čemu se uzima u obzir izuzetno znanstveno ostvarenje, te doprinos razvoju i popularizaciji znanosti i prezentiranju Bosne i Hercegovine na međunarodnom planu.

Prilikom razmatranja pristiglih prijedloga, a sukladno Naputku o metodološkom okviru i principima za izradu pravilnika o minimalnim uvjetima za izbor u znanstvena zvanja („Službeni glasnik BiH“, broj 47/12), vrednovat će se:

1. monografije, monografske studije, tematski zbornici, leksikografske i kartografske
2. publikacije međunarodnog značaja,
3. radovi objavljeni u znanstvenim časopisima međunarodnog značaja,
4. zbornici međunarodnih znanstvenih skupova,
5. patenti, autorske izložbe, rukovođenje projektima, mentorstvo (na međunarodnoj

razini).

**VI. Postupak dodjele Nagrade za znanost**

Ministarstvo objavljuje natječaj za dodjelu Nagrade za znanost.

Vijeće za znanost Bosne i Hercegovine (u daljnjem tekstu: Vijeće) utvrđuje konačan prijedlog za dodjelu Nagrade za znanost.

Rješenje o dodjeli Nagrade za znanost donosi ministrica civilnih poslova na temelju konačnog prijedloga Vijeća.

**VII. Rokovi**

Javni natječaj ostaje otvoren 30 dana od dana posljednje objave.

Nakon isteka roka prijedlozi se neće razmatrati.

**VIII. Način dostavljanja:**

**Ministarstva nadležna za znanost u Bosni i Hercegovini i Vlada Brčko distrikta Bosne i Hercegovine navedenu dokumentaciju dostavljaju u zatvorenoj kuverti, na način kako je to gore navedeno,  ISKLJUČIVO PUTEM POŠTE Ministarstvu civilnih poslova Bosne i Hercegovine, s naznakom:**

**Javni natječaj**

**za dodjelu Nagrade u području znanosti u Bosni i Hercegovini za uspjehe na međunarodnom planu za 2023. godinu**

 **Ministarstvo civilnih poslova,**

 **Trg BiH 1, 71 000 Sarajevo**

**Privitak - Aplikacijski obrazac**